'दे दे प्यार दे' फिल्म के प्रमोशन के लिए दिल्ली पहुंचे अजय देवगन, तब्बू और रकुल प्रीत, किया ये खुलासा..  
'दे दे प्यार दे' के प्रमोशन के लिए दिल्ली पहुंची स्टारकास्ट
मीडिया से साझा किए फिल्म के अनुभव
लव ट्रायंगल पर बेस्ड है 'दे दे प्यार दे'
प्रेस कॉन्फ्रेंस के दौरान अजय देवगन (Ajay Devgan) ने इस फिल्म को लेकर मीडिया से अपने अनुभव साझा करते हुए कहा, 'ये फिल्म एक पारिवारिक मनोरंजक फिल्म है. इस फिल्म में ऐसी बहुत सी बातें कही गईं हैं,जो सीन पर काफी फिट बैठती हैं. फिल्म की शूटिंग लंदन और मनाली में की गई है. ये फिल्म समाज में प्यार फैलाने के संदेश को मजबूती के साथ देने वाली फिल्म साबित होगी.'
वहीं, जब तब्बू (Tabu) ने कहा, 'मुझे इस फिल्म में काम करने में बहुत मजा आया. इस फिल्म की कहानी को बहुत ही खूबसूरती से लिखा गया है. शूटिंग के दौरान सेट पर बिताया गया हर एक दिन मजेदार था. मैं बहुत खुशकिस्मत हूं कि मुझे इस तरह की रोल मिल रहे हैं, जो एक एक्टर के विकास के लिए जरूरी है.'
रकुल प्रीत कौर (Rakul Preet Kaur) ने फिल्म में अपने रोल के बारे में कहा, 'मैं इसमें आयशा नाम की लड़की का किदार निभा रही हूं. फिल्म में आयशा जवान है और आजाद ख्यालों की लड़की है. आयशा बारटेंडर का काम करती है.' जब रकुल से अजय देवगन के साथ रोमांटिक सीन को लेकर पूछा गया तो उन्होंने कहा मुझे नहीं लगता कि फिल्म में अपने से बड़े व्यक्ति के साथ रोमांस करना गलत है, क्योंकि व्यक्ति का दिल मायने रखता है, जबकि उम्र सिर्फ एक संख्या होती है.